কৃষ্ণসার হরিণ শিকার মামলায় দোষী সাব্যস্ত হওয়া সলমন খানের সঙ্গে দেখা করতে এলেন বলিউড অভিনেত্রী। সাদা টুপিতে মুখ ঢেকে শুক্রবার সকালে জোধপুর সেন্ট্রাল জেলে পৌঁছে যান প্রীতি জিন্টা। 
‘চোরি চোরি চুপকে চুপকে’-র নায়িকা তাঁর নায়কের দুর্দিনে এয়ারপোর্ট থেকে সোজা জেলে পৌঁছে যান। টুপিতে মুখ ঢাকার চেষ্টা করলেও তাঁর প্রয়াস শেষমেশ সফল হয়নি। তাঁকে সবাই চিনে ফেলেন। 

Blackbuck poaching verdict LIVE: Preity Zinta meets Salman Khan in jail; order on bail plea tomorrow - India TV https://t.co/CXcHqaDS7Y
— Jessie Bottcher (@JessieBottcher) April 6, 2018

হরিণ শিকার মামলায় সলমনের ৫ বছরের কারাদণ্ডের নির্দেশ হওয়ার পরে, অনেকের মতো প্রীতিও যে সলমনের পাশেই রয়েছেন। এদিন জোধপুরে পৌঁছে তা তিনি নিজেই বুঝিয়ে দিলেন।  

এই বিষয়ে অন্যান্য খবর

আলাদা কোনও খাতির নেই, জেলে গিয়েই ‘উপোস’ সলমনের! কেমন কাটল প্রথম রাত
সলমনকে শাস্তি দিতে মরিয়া ছিল বিষ্ণোইরা, নেপথ্য এক গুরুর আদেশ


এয়ারপোর্ট থেকে বেরনোর আগেই প্রীতি বড় সাদা টুপিটি পরে নেন। সাংবাদিকদের থেকে বাঁচতেই টুপির আশ্রয় নেন বলেই মনে করা হচ্ছে। কিন্তু গাড়িতে বসার পরেই প্রীতির মুখ ক্যামেরাবন্দি হয়। তিনি সাংবাদিকদের কোনও প্রশ্নেরও উত্তর দেননি।
তবে জেল কর্তৃপক্ষ প্রীতিকে সলমনের সঙ্গে দেখা করতে দিয়েছে কিনা তা এখনও জানা যায়নি। 
সলমনকে যে আরও এক রাত জেলেই কাটাতে হচ্ছে তা পরিষ্কার হয়ে গেছে সকালেই। দায়রা আদালতে সলমনের জামিনের আবেদনের শুনানি শুরু হওয়ার পরেই বিচারক জানিয়ে দেন, তিনি শনিবার এই আবেদনের উপর রায় দেবেন।
সূত্রের খবর, রাতে সলমনকে ডাল-রুটি-বাঁধাকপির তরকারি দেওয়া হলেও, তিনি তা খেতে অস্বীকার করেন। যদি দায়রা আদালতের বিচারক সলমনের আবেদন খারিজ করে দেন, তাহলে হাইকোর্টে আবেদন করার জন্য সোমবার পর্যন্ত অপেক্ষা করতে হবে অভিনেতাকে।